Узброеныя сілы Кот-д’Івуара

Узброеныя сілы Кот-д’Івуара, УС Кот-д’Івуара () — ваенная арганізацыя Кот-д’Івуара, якая заклікана абараняць суверэнітэт, незалежнасць і тэрытарыяльную цэласнасць краіны.

Узброеныя сілы Кот-д’Івуара камплектуюцца на прызыўной і кантрактнай аснове асобамі мужчынскага і жаночага полу прызыўнога ўзросту з 18 да 25 гадоў. Магчыма добраахвотнае праходжанне кантрактнай службы для былых баевікоў узросту ад 22 да 29 гадоў.

Агульная колькасць УС Кот-д’Івуара на 2017 год складала 22 000 чалавек. У рэзерве знаходзіліся 12 000. 

 Гісторыя 
Узброеныя сілы Кот-д’Івуара з’яўляюцца пераемнікам каланіяльных узброеных сіл Французскай Заходняй Афрыкі. У мірны перыяд у каланіяльнай арміі служыла каля 10 000 івуарыйцаў. Падчас  Першай сусветнай колькасць івуарыйскіх сіл была павялічана да 20 000, у  Другой сусветнай — да 30 000.

7 жніўня 1960 года Кот-д’Івуар стаў незалежным. У красавіку 1961 года ўрад падпісаў пагадненне аб тэхнічным ваенным супрацоўніцтве з Францыяй, якое вымусіла апошняю аказаць дапамогу ў фарміраванні нацыянальнай арміі. Дакумент таксама санкцыянаваў пастаянную прысутнасць французскіх войск у краіне і абавязваў Францыю аказаць ваенную дапамогу ў выпадку знешняй агрэсіі або буйных унутраных беспарадкаў. Да канца 1962 года УС Кот-д’Івуара налічвалі 5000 салдат і афіцэраў. Большасць раней служылі ў розных французскіх каланіяльных падраздзяленнях. Тады на ўзбраенні знаходзілася вельмі састарэлая тэхніка, падораная Францыяй. Узброеныя сілы мелі два манаплана Max Holste Broussard, адзін грузавы самалёт Douglas DC-3, пятнаццаць браніраваных аўтамабіляў M8 Greyhound і падводную лодку класа SC-497. Была ўведзена воінская павіннасць, аднак вялікая колькасць добраахвотнікаў і нізкія працоўныя рэсурсы прывялі да таго, што яна ўжывалася толькі выбарачна.

З пачатку 70-х ва ўзброеных сілах намеціўся ўздым. Састарэлае ўзбраенне было заменена больш сучасным, у арміі з’явіліся танкі, павялічылася колькасць ваенных караблёў і наземнай тэхнікі, створаны артылерыйскія і супрацьпаветраныя падраздзяленні. Таксама прыкметна ўзраслі выдаткі на абарону. Да канца 80-х колькасць узброеных сіл склала 14 920 чалавек.

У 1999 годзе генерал Рабер Геі здзейсніў пераварот. У краіне была ўсталяваная вайсковая дыктатура. Ваенныя пратрымаліся ва ўладзе ўсяго год.

У 2002 годзе пачынаецца грамадзянская вайна. Частка вайскоўцаў, незадаволеная ўрадам, прымыкае да паўстанцкіх сіл. Аднак большасць ваенных застаюцца лаяльнымі да ўлады. Падчас канфлікту ўзброеныя сілы атрымлівалі новае ўзбраенне, якія пастаўляліся з Усходняй Еўропы. Дзякуючы гэтаму, УС не толькі набываюць баявы вопыт, але і абнаўляюць свае ваенныя арсеналы.

У 2004 годзе, падчас бамбёжак пазіцый мяцежнікаў, ВПС Кот-д’Івуар па памылцы атакавалі французскія міратворчыя сілы. У выніку, паміж Францыяй і ўрадавай арміяй адбываецца кароткі канфлікт.

Падчас другой грамадзянскай вайны УС таксама знаходзяцца на баку ўрада.

 Склад 
УС Кот-д’Івуара складаюцца з Нацыянальнай арміі, Нацыянальных ваенна-марскіх сіл, Ваенна-паветраных сіл, Прэзідэнцкай гвардыі. Армія, паветраныя і марскія сілы з’яўляюцца асноўнымі відамі ўзброеных сілаў, а прэзідэнцкая гвардыя — дапаможным.

 Узбраенне 
Кот-д’Івуар закупляе ўзбраенне ў ЗША, Расіі, Румыніі, Францыі, Швецыі, Беларусі і Балгарыі. Узброеныя сілы маюць 15 танкаў (10 Т-55 і 5 AMX-13), каля 100 бронемашын рознага тыпу (13 БРДМ-2, 20 Panhard AML, 12 VAB, 13 БМП-1, 3 БМП-2, 5 БТР −80, 16 Panhard M3, 7 Panhard ERC, 8 МБТС «Кайман»  і інш.), 27 артылерыйскіх і зенітных установак (10 ЗУ-23/02, 6 БМ-21 «Град», 4 Bofors L/60, 3 ПМ-43), 2 транспартных самалётаў (1 Boeing 727, 1 Gulfstream IV), 1 штурмавік (Dornier Alpha Jet), 5 верталётаў (2 Alouette III, 1 AS365 Dauphin, 1 SA330 Puma, 1 AW139).

 Воінскія званні 
Будучы былой калоніяй Францыі, Кот-д’Івуар запазычыў структуру званняў, аналагічную структуры Францыі.

 Сістэма воінскіх званняў Кот-д’Івуара Сухапутныя войскіUniforminsignia.org (National Armed Forces of Côte d´Ivoire)  Ваенна-марскія сілыUniforminsignia.org (Navy)  Ваенна-паветраныя сілыUniforminsignia.org (Air Force) Генерал арміі  Адмірал  Генерал паветранай арміі Генерал корпуса  Віцэ-адмірал крылаГенерал паветранага корпуса Генерал дывізіі  Віцэ-адмірал  Генерал паветранай дывізіі Генерал брыгады  Контр-адмірал  Генерал паветранай брыгады Палкоўнік-маёр  Штабс-капітан  Палкоўнік-маёр  Палкоўнік  Капітан судна  Палкоўнік Падпалкоўнік Капітан фрэгата  Падпалкоўнік Камандант   Капітан карвета  Камандант Капітан  Лейтэнант судна  Капітан  Лейтэнант  Лейтэнант 1 ранга   Лейтэнант Малодшы лейтэнант  Лейтэнант 2 ранга  Малодшы лейтэнантПадафіцэр  Мічман Падафіцэр Старшы прапаршчык  Старшына  Старшы прапаршчык Старшы прапаршчык  Старшы майстар  Старшы прапаршчык Прапаршчык Старшы майстар  Прапаршчык Старшы сяржант  Майстар  Старшы сяржант Сяржант  Малодшы майстар  Сяржант Старшы капрал   Майстар 1 ранга  Старшы капрал Капрал  Кватэрмейстар 2 ранга  Капрал Радавы 1 ранга Кватэрмейстар 1 ранга  Радавы 1 ранга Радавы 2 ранга  Матрос Радавы 2 ранга

 Спасылкі 
 Вооружённые силы стран мира 
 COTE D’IVOIRE ranking  
 Force Republicaines de Cote d’Ivoire, CIA — The World Factbook  
 IISS Military Balance 2007 

Кот-д’Івуар
Катэгорыя:Кот-д’Івуар